EFTAn valvontaviranomaisen päätös N:o 17/03/KOL tehty 5 päivänä helmikuuta 2003, nautaeläimiä koskevan Norjan tietokannan toimintakelpoisuuden toteamisesta



Virallinen lehti nro L 120 , 15/05/2003 s. 0062 - 0064



EFTAn valvontaviranomaisen päätös N:o 17/03/KOL tehty 5 päivänä helmikuuta 2003, nautaeläimiä koskevan Norjan tietokannan toimintakelpoisuuden toteamisesta EFTAN VALVONTAVIRANOMAINEN, joka Ottaa huomioon Euroopan talousalueesta tehdyn sopimuksen (jäljempänä "ETA-sopimus") ja erityisesti sen 109 artiklan ja pöytäkirjan 1, Ottaa huomioon valvontaviranomaisen ja tuomioistuimen perustamista koskevan sopimuksen ja erityisesti sen 5 artiklan 2 kohdan d alakohdan ja pöytäkirjan 1, Ottaa huomioon ETA-sopimuksen liitteessä I olevan I luvun 1.1.7 a kohdassa tarkoitetun asiakirjan, jolla otetaan käyttöön nautaeläinten tunnistus- ja rekisteröintijärjestelmä sekä naudanlihan ja naudanlihatuotteiden merkitseminen (neuvoston asetus (EY) N:o 820/97(1)), sellaisena kuin se on mukautettuna ETA-sopimuksen pöytäkirjassa 1, ja erityisesti 6 artiklan 3 kohdan ensimmäisen luetelmakohdan, Ottaa huomioon Norjan 2. toukokuuta 2001 esittämän pyynnön, Sekä katsoo seuraavaa: Norja esitti EFTAn valvontaviranomaiselle 2. toukokuuta 2001 Norjan nautaeläinten tunnistus- ja rekisteröintijärjestelmään kuuluvan tietokannan toimintakelpoisuuden toteamista koskevan pyynnön, Norjan hakemuksen mukana oli tarvittavat tiedot, jotka päivitettiin 3. lokakuuta 2001 ja 24. tammikuuta 2002, Norjan viranomaiset sitoutuivat lisäämään tämän tietokannan luotettavuutta varmistamalla erityisesti, että 1) toteutetaan toimenpiteitä sen varmistamiseksi, että kansallinen lainsäädäntö noudattaa ETA-sopimukseen sisällytettyä ja Norjaan sovellettavaa EY:n lainsäädäntöä; 2) toteutetaan toimenpiteitä sen varmistamiseksi, että nautaeläinten tietokantaan rekisteröidään kaikki syntymät ja kuolemat sekä tilalle tai tilalta tapahtuvat eläinten siirrot, mukaan luettuina tuodut tai viedyt eläimet sekä siirrot markkinoille tai markkinoilta sekä ilmoitus teurastamossa tehdystä teurastuksesta; 3) toteutetaan toimenpiteitä, muun muassa seuraamuksia koskevia hallintomenettelyjä, eläinten syntymien, kuolemien ja kaikenlaisten siirtojen ilmoittamista koskevien menettelyjen tehostamiseksi Euroopan parlamentin ja neuvoston asetuksen (EY) N:o 1760/2000(2) 7 artiklan 1 kohdan toisessa luetelmakohdassa säädetyn seitsemän päivän määräajan noudattamiseksi; 4) toteutetaan menettelyjä sen varmistamiseksi, että Norjan valtion eläinten terveyden valvontavirasto ottaa tiloilla tehtävien tarkastusten yhteydessä huomioon nautaeläinten tietokannassa käytettävissä olevat tiedot; 5) toteutetaan toimenpiteitä, joiden avulla korjataan Norjan valtion eläinten terveyden valvontaviraston tarkastuksissa tiloilla havaittuja virheellisyyksiä; 6) toteutetaan toimenpiteitä, joiden avulla varmistetaan komission asetuksen (EY) N:o 494/98(3) säännöksiin perustuvien vahvistettujen seurantamenettelyjen noudattaminen siltä osin kuin ne koskevat sellaisten tilalla olevien eläinten siirtoihin sovellettavia rajoituksia, joiden osalta asetuksen (EY) N:o 1760/2000 3 artiklassa säädetyt tunnistus- ja rekisteröintivaatimukset eivät kaikilta osin täyty; 7) toteutetaan menettelyjä, joiden perusteella tietokannan pitäjä (SYSTOR) laatii ja toimittaa Norjan valtion eläinten terveyden valvontavirastolle säännöllisiä tilanneraportteja; 8) toteutetaan menettelyjä, joilla voidaan valvoa eläinten syntymien, kuolemien ja siirtojen ilmoittamista koskevaa yleistä järjestelmää sekä tällaisten tapahtumien rekisteröintiä nautaeläinten tietokantaan; 9) toteutetaan toimenpiteitä sen tarkistamiseksi, että nautaeläinten tietokantaan rekisteröidään kaikki tarvittavat tiedot kaikista tiloista; 10) toteutetaan toimenpiteitä, koulutuksen järjestäminen mukaan luettuna, virheellisten ilmoitusten ja tapahtumien virheellisen rekisteröinnin vähentämiseksi; 11) toteutetaan menettely, jonka avulla valvotaan tapahtumisajankohdan ja tietokantaan rekisteröinnin välillä kuluvaa aikaa; 12) toteutetaan menettely kaikkien nautaeläinten tietokantaan rekisteröityjen tietojen tarkastamiseksi. Menettelyyn sisällytetään toimenpiteitä, joilla tarkastuksissa tiloilla ja tietokannassa havaitut virheet voidaan nopeasti korjata; 13) toteutetaan toimenpiteitä sen varmistamiseksi, että tietoja rekisteröidään tietokantaan ja että nämä tiedot ovat käytettävissä, kun tiloille asetetaan eläinten siirtoihin sovellettavia rajoituksia, jotka johtuvat asetuksen (EY) N:o 1760/2000 vaatimusten noudattamatta jättämisestä; 14) toteutetaan menettely, jolla tuottajalle tiedotetaan säännöllisesti tietokannassa olevista tiedoista; 15) toteutetaan toimenpiteitä sen varmistamiseksi, että eläimiä siirrettäessä noudatetaan asetuksen (EY) N:o 1760/2000 6 artiklan 2 kohdan mukaisia passin käyttöä koskevia säännöksiä. Norjan viranomaiset ovat sitoutuneet panemaan nämä parannustoimenpiteet täytäntöön viimeistään 1. syyskuuta 2002 ja ilmoittamaan EFTAn valvontaviranomaiselle edellä mainittujen toimenpiteiden toteuttamisessa mahdollisesti havaituista ongelmista, Norja ilmoitti 17. heinäkuuta 2002 päivätyllä kirjeellä valvontaviranomaiselle, että parannustoimenpiteitä ei pantaisi täytäntöön 1. syyskuuta 2002 mennessä, Norja ilmoitti 20. joulukuuta 2002 päivätyllä kirjeellä valvontaviranomaiselle, että parannustoimenpiteet on pantu täytäntöön 5. joulukuuta 2002 alkaen, Norja toimitti 30. tammikuuta 2003 päivätyllä kirjeellä lisätietoja 20. joulukuuta 2002 päivättyyn kirjeeseen, Norjan tilanteen arvioinnin perusteella on aiheellista tunnustaa sen nautaeläimiä koskevan tietokannan toimintakelpoisuus, ON TEHNYT TÄMÄN PÄÄTÖKSEN: 1. Nautaeläimiä koskevan Norjan tietokannan todetaan olevan toimintakelpoinen. 2. Tämä päätös on osoitettu Norjalle. 3. Tämä päätös on todistusvoimainen englannin kielellä. Tehty Brysselissä 5 päivänä helmikuuta 2003. EFTAn valvontaviranomaisen puolesta Puheenjohtaja Einar M. Bull (1) EYVL L 117, 7.5.1997, s. 1. (2) EYVL L 204, 11.8.2000, s. 1. (3) EYVL L 60, 28.2.1998, s. 78.